hotchpotch/miracl-hf-unified huggingface dataset:
আবু ইউসুফ মোঃ খলিলুর রহমান
আবু ইউসুফ মোঃ খলিলুর রহমান হলেন একজন বাংলাদেশী রাজনীতিবিদ ও জয়পুরহাট-২ আসনের সংসদ সদস্য। তিনি বাংলাদেশ জাতীয়তাবাদী দলের প্রার্থী হিসেবে এই আসন থেকে ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে টানা চারবার সংসদ সদস্য নির্বাচিত হন। এছাড়া তিনি জাতীয় সংসদের সাবেক হুইপ।
খলিলুর রহমান ১৯৯১ সালে বাংলাদেশ জাতীয়তাবাদী দলের প্রার্থী হিসেবে জয়পুরহাট-২ আসনে পঞ্চম জাতীয় সংসদ নির্বাচনে অংশগ্রহণ করেন। ধানের শীষ প্রতীকে তিনি ৫৯,৬৯২ ভোট পেয়ে বিজয়ী হন। ১৯৯৬ সালের ফেব্রুয়ারি ও জুন দুটি নির্বাচনেও তিনি জয়ী হয়ে সংসদ সদস্য নির্বাচিত হন। ২০০১ সালে অনুষ্ঠিত অষ্টম জাতীয় সংসদ নির্বাচনে তিনি ১,১৩,২৯০ ভোট পেয়ে বিজয়ী হন। তত্ত্বাবধায়ক সরকারের সময়ে ২০০৭ সালে রহমান বিএনপি থেকে পদত্যাগ করেন এবং অলি আহমেদের নেতৃত্বে গঠিত এলডিপিতে যোগ দেন। ২০১৮ সালে একাদশ জাতীয় সংসদ নির্বাচনে তিনি পুনরায় বিএনপির প্রার্থী হিসেবে জয়পুরহাট-২ থেকে নির্বাচনে অংশগ্রহণ করেন।
পোজোলান
পোজোলান ( ইংরেজি : Pozzolan), একটি কাঁচসম সিলিকাময় (siliceous) এবং অ্যালুমিনিয়াম অক্সাইড সমৃদ্ধ একটি বস্তু যা জল বা পানির উপস্থিতিতে ক্যালসিয়াম হাইড্রক্সাইডের সঙ্গে বিক্রিয়া করে ক্যালসিয়াম সিলিকেট উৎপন্ন করে যার কারণে এটি সিমেন্ট এর মতো জোড়া লাগানোর গুনাবলী প্রদর্শন করে। পোজোলান সাধারণত পোর্টল্যান্ড সিমেন্টের সাথে সিমেন্ট বিস্তারক রূপে মেশানো হয় যেন তা প্রাপ্ত কনক্রিটকে দীর্ঘ সময় শক্ত রাখে। ফ্লাই অ্যাশ বা ছাইয়ের পোজোলানিক ধর্ম আছে। চারকোল বা কয়লাকে দহন করলে যে ছাই পাওয়া যায় সে ছাইয়ের উপাদানগুলোর মধ্যে সিলিকন ডাই অক্সাইড বা সিলিকা, অ্যালুমিনিয়াম অক্সাইড ও ক্যালসিয়াম অক্সাইড অন্যতম। তাই ছাই পানি সহিত ক্যালসিয়াম হাইড্রোক্সাইডের সাথে বিক্রিয়া করে ক্যালসিয়াম সিলিকেট উৎপন্ন করে যা সিমেন্টধর্মী।
এন.কে. আলম চৌধুরী
নুর কুতুব আলম চৌধুরী হলেন একজন বাংলাদেশী আইনজীবি, রাজনীতিবিদ ও প্রাক্তন সংসদ সদস্য। চৌধুরী নীলফামারী জেলার ডিমলা উপজেলার বালাপাড়া ইউনিয়নের সুন্দরখাতা গ্রামে জন্মগ্রহণ করেন। তিনি তৎকালীন ঢাকা বিশ্ববিদ্যালয় অধিভুক্ত সেন্ট্রাল ল কলেজ থেকে এলএলবি ডিগ্রী অর্জন করেন। তিনি নীলফামারী জজকোর্টের একজন জেষ্ঠ আইনজীবি হিসেবে আইন পেশায় নিয়োজিত।
চৌধুরী ১৯৮৮ সালে ৪র্থ জাতীয় সংসদ নির্বাচনে জাতীয় পার্টির মনোনয়নে নীলফামারী-৩ আসন থেকে সংসদ সদস্য নির্বাচিত হন। ১৯৯১ সালের নির্বাচনে তিনি নীলফামারী-১ আসনের প্রতিদ্বন্দ্বিতা করেন কিন্তু আওয়ামী লীগের আবদুর রউফের নিকট পরাজিত হয়েছিলেন। ১৯৯৬ সালের জুনে অনুষ্ঠিত ৭ম জাতীয় সংসদ নির্বাচনে তিনি আবদুর রউফকে ১২,৫৬১ ভোটের ব্যবধানে পরাজিত করেন। ২০০১ সালে তিনি পরাজিত হয়েছিলেন।
বুলেট ক্লাব
বুলেট ক্লাব ((バレットクラブ বারেট্টোকুরাবু) হলো পেশাদারি কুস্তির একটি স্টেবল যেটি বর্তমানে জাপানিজ প্রোমোশন নিউ জাপান প্রো রেসলিং (এনজেপিডাব্লিউ) এ উপস্থিত থাকে। যুক্তরাষ্ট্রে এই স্টেবলটির রিং অব অনার এর উপস্থিতি উল্লেখযোগ্য।
এই দলটি মে ২০১৩ তে গঠন করা হয়, যখন আইরিশ রেসলার প্রিন্স ডেবিট তার জাপানিজ পার্টনার "রুসুকে তাগুচি"র সাথে ধোঁকা করে আমেরিকান রেসলার কার্ল অ্যান্ডারসন, টঙ্গোর রেসলার "ব্যাড লাক ফ্যাল" এবং "টামা টঙ্গা"র সাথে মিলে একটি বিদেশী ভিলেনিয়েস স্টেবল গঠন করে যেটির নাম তারা বুলেট ক্লাব দেয়। বছর শেষে দ্য ইয়ং বাকস্ (ম্যাট এবং নিক জ্যাকসন) এবং ডক গ্যালোস যোগ দেয়।
এপ্রিল ২০১৪ তে ডেবিট এনজেপিডাব্লিউ ছেড়ে দিলে এজে স্টাইলসকে তার স্থলাভিষিক্ত করা হয়। এরপরের মাসে বুলেট ক্লাব তাদের প্রথম জাপানিজ সদস্য পায় ইয়ুজিরো তাকাহাশি। যে এজে স্টাইলসকে "আইডাব্লিউজিপি হেবিওয়েট চ্যাম্পিয়নশীপ" জিততে সহযোগীতা করে। জুন মাসে বুলেট ক্লাব "আইডাব্লিউজিপি ইন্টারকন্টিনেন্টাল" এবং "নেভার ওপেনওয়েট চ্যাম্পিয়নশীপ" জিতে। যার মানে তারা এনজেপিডাব্লিউ'র সকল টাইটেল একসাথে জিতে।
আব্দুল লতিফ বিশ্বাস
আব্দুল লতিফ বিশ্বাস একজন বাংলাদেশি রাজনীতিবিদ ও সাবেক মন্ত্রী। তিনি সিরাজগঞ্জ-৫ আসন থেকে বাংলাদেশ আওয়ামী লীগের প্রার্থী হিসেবে ২০০৮-এর নির্বাচনে সংসদ সদস্য নির্বাচিত হন এবং মৎস্য ও প্রাণিসম্পদ মন্ত্রনালয়ের মন্ত্রী হিসেবে দায়িত্ব পালন করেন।
আব্দুল লতিফ বিশ্বাস সিরাজগঞ্জ জেলার বেলকুচি উপজেলার কামারপাড়া গ্রামে জন্মগ্রহণ করেন।
তৃণমুল রাজনীতি থেকে উঠে আসা বেলকুচি উপজেলা আওয়ামীলীগের দীর্ঘদিন সভাপতির দায়িত্ব পালন করা আলহাজ আব্দুল লতিফ বিশ্বাস স্থানীয় সরকারেও অভিজ্ঞতা সম্পন্ন। দুই বার ইউনিয়ন পরিষদের চেয়ারম্যান, উপজেলা পরিষদের চেয়ারম্যান ও পরে সিরাজগঞ্জ-৫ আসন থেকে ১৯৯৬ সালে প্রথমবারের মতো সংসদ সদস্য নির্বাচিত হন। ২০০১ সালে একই আসনে নির্বাচন করে পরাজিত হলেও ২০০৮ সালের নবম জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে আওয়ামী লীগ সরকার গঠন করার পর তিনি ২৪ জানুয়ারি ২০০৯ তারিখে মৎস্য ও প্রাণিসম্পদ মন্ত্রনালয়ের মন্ত্রীর দায়িত্ব পান এবং ২১ নভেম্বর ২০১৩ তারিখ পর্যন্ত তিনি এ দায়িত্ব পালন করেন। ২০১৪ সালে ৫ জানুয়ারীর নির্বাচনে রহস্যজনক কারণে তিনি মনোনয়ন বঞ্চিত হন। দলীয় বা সরকারের কোন দায়িত্ব না থাকলেও তিনি সকল দলীয় কর্মসূচীতে অংশ গ্রহণ করে সিরাজগঞ্জের রাজনীতিতে সকৃয় ভুমিকা পালন করেছেন। টানা দ্বিতীয় মেয়াদের আওয়ামী লীগ সরকারের ৬ মাস পর তাকে জেলা পরিষদের প্রশাসকের পদে নিয়োগ দেয়া হলো।
আব্দুল লতিফ বিশ্বাস ব্যক্তিগত জীবনে বেলকুচি পৌরসভার মেয়র বেগম আশানুর বিশ্বাস সাথে বিবাহ বন্ধনে আবদ্ধ হন।
সেন্ট পিটার্সবার্গের চুক্তি (১৭৬২)
May 5, 1762 তারিখে প্রাশিয়া ও রাশিয়ার মাঝে সেন্ট পিটার্সবার্গ-র চুক্তি স্বাক্ষরিত হয়।প্রুশিয়া-র পক্ষে ব্যারন ও রাশিয়ার পক্ষে মিখাইল ইল্লারিনোভিচ ভোরোন্টসোভ চুক্তিতে স্বাক্ষর করেন। রাশিয়া সাত বছোরের যুদ্ধো-এ অংশোগ্রোহোণকারী সব পক্ষোকেই যতো তাড়াতাড়ি সম্ভব যুদ্ধো বন্ধের ওনুরোধ করে এবং প্রুশিয়া কে তার থেকে কেড়ে নেওয়া সব জমিগুলো ফেরোত দ্যায়।
প্যারিসের চুক্তি (১৭৬৩)
যুদ্ধের সময় ব্রিটেন কানাডা, গুয়াডেলুপ, সেন্ট লুসিয়া, ডমিনিক, গ্রেনাডা, সেন্ট ভিনসেন্ট, গ্রেনেডিয়া, টোবাগো, ভারোতের ফরাসী সব বন্দোর-দুর্গগুলো, গোরে, সেনেগাল, ফিলিপিন্স, কিউবা দখোল করে।
ফ্রান্স সেখানে মালয়-সুমাত্রার ব্রিটিশ বন্দোরগুলো ধ্বংস করা ছাড়া আর কিছুই করতে পারেনি। 
স্পেন পর্তুগালের কাছ থেকে উরুগুয়ে ছিনিয়ে ন্যায়।
প্যারিসের চুক্তি ওনুযায়ী ব্রিটেন স্পেন কে কিউবা ও ফিলিপিন্স ফেরোত দ্যায়। তারা ফ্রান্স কে গুয়াডেলুপ, মাটিনিক ফেরোত দ্যায়। বিনিময়ে ফ্রান্স কানাডা, ডমিনিক, সেন্ট লুসিয়া, সেন্ট ভিনসেন্ট, গ্রেনাডা, গ্রেনেডিয়ার ওপর তার দাবি তুলে ন্যায়। যুদ্ধের আগে ফরাসী শাসিত মিসিসিপি অববাহিকা/নতুন ফ্রান্স-এ জনঘনত্ব খুব কম ছিল। গোটা এলাকাটা জঙ্গলে ঢাকা ও সমুদ্র থেকে দূরে ছিল। অপোরদিকে ব্রিটিশ আমেরিকা, অ্যাপালেচিয়ান এলাকায় জনঘনত্ব খুব বেশি ছিল। ভারোতের মতো বিশাল এলাকা, আদিবাসীদের সাথে প্রায়ই যুদ্ধের কারণে শাসন করতে অসুবিধা হওয়ায় ফ্রান্স গোটা এলাকাটাই ব্রিটেন কে দান করে।
স্পেন ফ্লোরিডা এলাকাটা ব্রিটেন কে দ্যায়। France recognized British clients (ex. মীরজাফর) as the rulers of key ভারোতীয় রাজ্য, and pledged not to send troops to ভারোত।
পার্ক সার্কাস রেলওয়ে স্টেশন
পার্ক সার্কাস রেলওয়ে স্টেশন শিয়ালদহ-সোনারপুর রেলপথে অবস্থিত কলকাতা শহরতলি রেলের একটি স্টেশন। এটি ভারতের পশ্চিমবঙ্গ রাজ্যের রাজধানী কলকাতা শহরে অবস্থিত। এটি শিয়ালদহ রেলওয়ে স্টেশন থেকে আনুমানিক ৩ কিলোমিটার (১.৯ মাইল) দূরে অবস্থিত। স্টেশনটি পূর্ব রেল অঞ্চলের আধিকারিক অধীন। পার্ক সার্কাস রেলওয়ে স্টেশন শিয়ালদহ রেল বিভাগের সবচেয়ে ব্যস্ততম রেল স্টেশনগুলির মধ্যে একটি। দৈনিক ১৫০ জোড়ারও বেশি ইএমইউ ট্রেন এই রেলওয়ে স্টেশনের মাধ্যমে চলাচল করে। পার্ক সার্কাস রেলওয়ে স্টেশন পার্ক সার্কাস এবং পার্শ্ববর্তী এলাকাগুলিতে রেল পরিষেবা প্রদান করে।
পার্ক সার্কাস রেলওয়ে স্টেশন ২২°৩২'২৫" উত্তর থেকে ৮৮°২২'২৬" পূর্বে অবস্থান করছে। এটি গড় উচ্চতা ৯ মিটার (৩০ ফুট) উচ্চতায় অবস্থিত।
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে পার্ক সার্কাস পর্যন্ত ১,৬৭৬ মিমি (৫ ফুট ৬ ইঞ্চি) বিস্তৃত ব্রড গেজ রেলওয়ে নির্মাণ করেছিল।
শিয়ালদহ-পার্ক সার্কাস লাইনের বিদ্যুতায়ন ১৯৬৫-৬৬ সালে ২৫ কেভি এসি ওভারহেড ব্যবস্থার সাথে সম্পন্ন হয়।
সরকারি শহীদ আবদুর রব সেরনিয়াবাত টিচার্স ট্রেনিং কলেজ
সরকারি শহীদ আবদুর রব সেরনিয়াবাত টিচার্স ট্রেনিং কলেজ বাংলাদেশের দক্ষিণ অঞ্চলের বিভাগীয় শহর বরিশালে অবস্থিত। স্থানীয়ভাবে কলেজটি বিএড কলেজ নামে অধিক পরিচিত। ঢাকা-বরিশাল মহাসড়কের কাশিপুর গণপাড়া এলাকায় ৩ একর জায়গা জুড়ে ১৯৯৯ সালে কলেজটি প্রতিষ্ঠিত হয় । প্রতিষ্ঠা লগ্ন থেকেই কলেজটি শিক্ষক প্রশিক্ষণে ব্যাপকভাবে মান নিয়ন্ত্রন করে অাসছে। বর্তমানে কলেজটিতে জাতীয় বিশ্ববিদ্যালয়ের অধীনে ৪ বছর মেয়াদী , ১বছর মেয়াদী , বাংলাদেশ উন্মুক্ত বিশ্ববিদ্যালয়ের অধীনে ১ বছর মেয়াদী কোর্স চালু রয়েছে। এছাড়াও কলেজটিতে বিভিন্ন স্বল্পমেয়াদী প্রশিক্ষণ কোর্স করার সুযোগ বিদ্যমান। কলেজটিতে ইতোপূর্বে অধীনে বিভিন্ন প্রকল্প সফলভাবে বাস্তবায়ন করা হয়েছে । কলেজ ক্যাম্পাসটি অত্যন্ত শান্ত, স্নিগ্ধ ও পুষ্পশোভিত। কলেজটেতে রয়েছে একটি একাডেমিক ও প্রশাসনিক ভবন, নতুন ভবন, একটি মসজি, একটি অডিটোরিয়াম, একটি শহীদ মিনার , ছাত্র হোস্টেল, ছাত্রী হোস্টেল ইত্যাদি। একাডেমিক ও প্রশাসনিক ভবনের নিচতলায় একটি লাইব্রেরী রয়েছে।
এখানে নিয়মিত বার্ষিক ক্রীড়া , সাহিত্য ও সংস্কৃতি প্রতিযোগিতা অায়োজন, ম্যাগাজিক "কীর্তনখোলা" প্রকাশ, জাতীয় দিবস উদযাপন ইত্যাদি হয়ে থাক মানসম্পন্ন শিক্ষা ও প্রশিক্ষণে কলেজটি ব্যাপক সুনাম অর্জন করেছে। সর্বোপরি, এদেশের শিক্ষাক্ষেত্রে কলেজটি ব্যাপকভাবে অবদান রেখে চলছে।
আতিউর রহমান আতিক
আতিউর রহমান আতিক হলেন বাংলাদেশ আওয়ামী লীগের একজন রাজনীতিবিদ ও সংসদ সদস্য। তিনি শেরপুর-১ থেকে চারবারের নির্বাচিত জাতীয় সংসদ সদস্য ও ১০ম জাতীয় সংসদের হুইপ। তাছাড়া, তিনি একজন মুক্তিযোদ্ধা। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আতিক ১ডিসেম্বর, ১৯৫৭সালে জন্মগ্রহণ করেন। তার তিনটি কন্যা সন্তান রয়েছে। তার মেয়ে শারমিন রহমান অমি একজন ডাক্তার।
তিনি বি.এ পাশ করেছেন।
আতিউর রহমান আতিকের রাজনৈতিক জীবন শুরু হয় ১৯৭৯ সালে কলেজ সংসদের ভিপি নির্বাচিত হওয়ার মধ্যদিয়ে। তিনি ১৯৮৮ সালে একবার উপজেলা চেয়ারম্যান নির্বাচিত হন। ৫জানুয়ারি, ২০১৪সালে শেরপুর-১ থেকে আতিক আওয়ামী লীগের সদস্য হিসেবে নির্বাচিত হন। ২৫নভেম্বর, ২০১৮সালে টানা পঞ্চমবারের মতো শেরপুর-১ থেকে নৌকা প্রতীকে আতিক মনোনয়ন পান। তিনি জাতীয় সংসদের একজন হুইপ। ১৭ই এপ্রিল, ২০১৮সালে উচ্চ আদালতের নির্দেশে দুদক আতিককে তদন্ত করে। একাদশ সংসদ নির্বাচনে শেরপুর-১ (সদর) আসনে আতিউর রহমান আতিক (নৌকা) ২ লাখ ৮৭ হাজার ৪৫২ ভোট পেয়েছেন।
দৈনিক সিলেটের ডাক
দৈনিক সিলেটের ডাক যা সিলেটের ডাক নামে বহুল পরিচিত, হচ্ছে একটি বাংলাদেশী দৈনিক সংবাদপত্র, যা সিলেট থেকে বাংলা ভাষায় প্রকাশিত হয়। সংবাদপত্রটি ১৯৮৪ সালের ১৮ জুলাই প্রথম প্রকাশিত হয়। ৩০ বছরেরও অধিক পুরোনো এই সংবাদপত্রটি সিলেটের সর্বাধিক প্রচারিত দৈনিক পত্রিকা।
সিলেট থেকে প্রকাশিত "সিলেটের ডাক" সংবাদপত্রটি সিলেটের স্থানীয় দৈনিক পত্রিকাগুলোর মধ্যে সর্বাধিক প্রচারিত এবং জনপ্রিয় হওয়া সত্ত্বেও পত্রিকাটির মালিক দণ্ডপ্রাপ্ত হলে উচ্চ আদালতের নির্দেশে ২০১৭ সালে পত্রিকাটির প্রকাশনা বাতিল করা হয়। যা পরবর্তীতে স্থগিত করা হয়।
সিলেট প্রতিদিন
এম মোজাম্মেল হক
বিচারপতি মোঃ মোজাম্মেল হক ছিলেন একজন বাংলাদেশি রাজনীতিবিদ ও আইনজীবী। তিনি ছিলেন বাংলাদেশ সুপ্রীম কোর্টের হাইকোর্ট বিভাগের সাবেক বিচারপতি এবং সিরাজগঞ্জ-৫ আসন থেকে বাংলাদেশ জাতীয়তাবাদী দল (বিএনপির) প্রার্থী হিসেবে ২০০১-এর নির্বাচনে সংসদ সদস্য নির্বাচিত হন।
বিচারপতি মোজাম্মেল হক ১৯৩৫ সালের ১ ডিসেম্বর সিরাজগঞ্জ জেলার বেলকুচি থানার সুবর্ণসারা গ্রামে জন্মগ্রহণ করেন। তিনি রাজশাহী বিশ্ববিদ্যালয়ের ইতিহাস বিভাগ থেকে মাস্টার্স ডিগ্রি লাভ করেন এবং ঢাকা বিশ্ববিদ্যালয় থেকে এলএলবি ডিগ্রি অর্জন করেন।
বিচারপতি মোজাম্মেল হক ১৫ সেপ্টেম্বর ১৯৬২ সালে হাইকোর্টের সনদ এবং সুপ্রিম কোর্ট আইনজীবী সমিতির সদস্য হিসেবে অন্তর্ভুক্ত হন।
১৯৮৮ সালের হাইকোর্ট বিভাগের বিচারপতি পদে নিয়োগ পান এবং ২০০০ সাল পর্যন্ত বিচারপতি হিসাবে নিযুক্ত ছিলেন। ২০০০-২০০৭ পর্যন্ত বাংলাদেশ প্রেস কাউন্সিলের চেয়ারম্যান হিসেবে দায়িত্ব পালন করেন। তিনি ২০০১-২০০৬ সাল পর্যন্ত চার দলীয় জোট মনোনীত (বিএনপির) সিরাজগঞ্জ জেলার বেলকুচির আসনের সংসদ সদস্য ছিলেন।
এএম মোজাম্মেল হকের ছেলে ও এক মেয়ে আমেরিকা প্রবাসী। তার বড় মেয়ে জেবুন্নেসা সহকারী মতিঝিল মডেল স্কুল অ্যান্ড কলেজের সহকারী শিক্ষক। অপর মেয়ে কামরুন্নেসা গৃহিণী।
বিচারতি মোঃ মোজাম্মেল হক ১৭ অক্টোবর ২০১৮ সাল বুধবার ভোর ৪টার দিকে রাজধানীর ইব্রাহিম কার্ডয়াক হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৮২ বছর। বার্ধক্যজনিত কারণ ছাড়াও বিভিন্ন রোগে ভুগছিলেন তিনি।
সাইপারমেথ্রিন
সাইপারমেথ্রিন ( ) এক প্রকার সিনথেটিক পাইরেথ্রয়েড কীটনাষক যা বিশ্বব্যাপি কৃষি ও গ্রাস্থ্য কীটপতঙ্গ দমনে ব্যপক ব্যহৃত হয়ে থাকে। পাইরেথ্রইয়েড মুলত সুর্যমুখী ও ডালিয়া জাতিয় ফুলের বীজ ও পাপড়িতে পাওয়াযায়। এটি স্পর্ষক ও পাকস্থলি ক্রিয়া সম্পন্ন কীটনাশক। এই পোকা মাকড়ের জন্য দ্রুত কার্য্যকর নিউরোটক্সিক হিসেবে কাজ করে থাকে। এটি দ্রুত মাটিতে কিংবা বাসাবাড়ীর দেয়ালে মিশে যায় এবং সপ্তাহেরও অধিক সময় কার্যকর থেকে সরসরি পোকামাকড়দের আক্রান্ত করে মেরে ফেলে। প্রচুর অক্সিজেন, পানি ও সুর্যের আলো এই নিউরোটক্সিকের বিনাশ করতে সক্ষম। ন্যাশনাল কীটনাশক টেলিকমিউনিকেশন নেটওয়ার্ক (এনপিটিএন) অনুসারে, সাইপ্রমেথ্রিন মাছ, মৌমাছি এবং জলজ কীটপতঙ্গের জন্য অত্যন্ত বিষাক্ত বিধায় মৌমাছি প্রজনন অঞ্চল ও মাছের উৎসের আশে পাশে এটি প্রয়গে প্রচুর সাবধানতা অবলম্বন করা উচিত।
ব্যবহারসমূহ
গবাদি পশু, ভেড়া ও হাঁস-মুরগির ক্ষতিকারক ইক্টোপারাসাইট নিয়ন্ত্রণে সাইপ্রমেথ্রিন ব্যবহার করা হয়। পশুচিকিত্সা ঔষধ, কুকুর উপর টিক ( ticks ) নিয়ন্ত্রণে কার্যকর। লার্ভিসাইড হিসেবেও বহুল ব্যহৃত সাইপারমেথ্রিন মশা ও মাছির লার্ভা দমনে অত্যান্ত কার্য্যকর। তাছাড়া কৃষি ক্ষেত্রে অনেক ফসল ধ্বংসকারী পোকা দমনে সাইপারমেথ্রিন বিশেষ ভাবে উল্যেখযোগ্য। 
মানুষের শরীরে সংবিদেনশীলতা
সাইপারমেথ্রিন সুচের মাধ্যমে বা কাটাছেড়ার মাধ্যমে ত্বকের ভিতরে প্রয়োগ মাঝারি বিষাক্ত। এছাড়া এটিত স্পর্ষে ত্বক এবং চোখ এর জ্বালা হতে পারে। গিলে ফেললে বা যে কোন উপায়ে শরিরের ভেতরে প্রয়োগ করলে এর লক্ষণগুলি নিঃসংশোধন, ঝলকানি, জ্বালা, জ্বলন্ত সংবেদন, মূত্রাশয় নিয়ন্ত্রণ হ্রাস, অসঙ্গতি এবং মৃত্যুও হতে পারে। পাইরেথ্রয়েড বিপরীতভাবে কেন্দ্রীয় স্নায়ুতন্ত্র প্রভাবিত করতে পারে। ম্যানুয়াল স্বেচ্ছাসেবকদের 130 টি μg / cm2 এর ডার্মাল ডোজ দেওয়া হয়, এয়ারলয়েবে স্থানীয় টিংলিং এবং জ্বলন্ত সংবেদন। 
পরিবেশের জন্য কেমন?
সাইপ্রমেথ্রিন একটি বিস্তৃত বর্ণের কীটনাশক, যার মানে প্রয়োগপদ্ধতি অনুসরন না করে এটি প্রয়োগ করলে এটি উপকারী কীটপতঙ্গ এবং লক্ষ্যবস্তু পোকামাকড়কেও হত্যা করে এবং জলাশয়ের মাছও এর দ্বারা আক্রান্তের শিকার হয়। কিন্তু যখন নির্দেশ অনুসারে ব্যবহার করা হয়, তখন আবাসিক স্থানগুলির কাছাকাছি আবেদন জলজ প্রাণীর জন্য কেবল সামান্যই ঝুঁকি সৃষ্টি করে। বিশ্বব্যাপি প্রচুর সাইপারমেথ্রিন ব্যবহারে এটি দ্রুতই পোকামাকরের সহ্য করার ক্ষমতার মধ্যে চলে আসছে। ফলে অনেক ক্ষেত্রে এটার প্রয়োগ সফল নাও হতে পারে। 
ফরমুলেশন ও বিষাক্ততার মাত্রা
এটি বেশ কিছু ফরমুলেশনে বাজারে বিক্রয় হয়। তার মধ্যে ইসি (ইমালসিফ্লাই কনসান্ট্রেন্ট), ডাব্লিউ পি (ওয়াটাবল পাউডার), এস এল (স্ল্যুবল লিকুইড) , এস সি (সাস্পেনশন কনসান্ট্রেন্ট) ও বাইট ফরমুলেশন অন্যতম। মুলত লার্ভিসাইড হিসেবে বিশ্বব্যাপি জনপ্রিয় এই কীট নাশক এর বেশির ভাগ ফরমুলেশনই বিশ্ব স্বাস্থ্য সংস্থার হেজার্ডাস লেভেল ii বা মধ্যম মাত্রার হেজার্ডাস হিসেবে বিষেশায়িত।
উল্ল্যেখযোগ্য উৎপাদক ও ব্রান্ড
বি এ এস এফ বিশ্বব্যাপি সাইপারমেথ্রিন এর বড় উৎপাদক ও সরবরাহকারী। বি এ এস এফ সরবরাহকৃত এর রিপকর্ড ১০ ইসি বাংলাদেশের অন্যতম জনপ্রিয় ও সর্বাধিক বিক্রীত কীটনাশক।
ম্যারি টাইলার মুর
ম্যারি টাইলার মুর (; ২৯ ডিসেম্বর ১৯৩৬ - ২৫ জানুয়ারি ২০১৭) ছিলেন একজন মার্কিন অভিনেত্রী। তিনি টেলিভিশন সিটকম "দ্য ম্যারি টাইলার মুর শো" (১৯৭০-১৯৭৭)-এ ম্যারি রিচার্ডস চরিত্রে এবং "দ্য ডিক ভ্যান ডাইক শো" (১৯৬১-১৯৬৬)-এ লরা পেট্রি চরিত্রে অভিনয়ের জন্য সর্বাধিক খ্যাতি অর্জন করেন। ১৯৬৭ সালে তিনি "থরোলি মডার্ন মিলি" চলচ্চিত্রে অভিনয় করেন এবং ১৯৮০ সালে "অর্ডিনারি পিপল" চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
মেইট রিমাক
রিম্যাক মেইট () হলেন একুশ শতকের অ্যাকজন বিখ্যাত আবিষ্কারক ও উদ্দোগী মানুষ। ইনি ২০০৯ সালে রিম্যাক অটোমোবাইলস নামে অ্যাক কোম্পানি স্থাপন করেন। ফোর্বস ম্যাগাজিন ২০১৭ সালে তাঁকে "সেরা ৩০ উদ্দোগী মানুষ" তালিকায় রেখেছে।
রিম্যাক ২০০০ সালে ইগ্লাভ নামের অ্যাকটা ইলেকট্রনিক গ্লাভস তৈরি করেন। এটাকে কীবোর্ড ও মাউসের বিকল্প হিসেবে ব্যবহার করা যায়। রিম্যাক ২০০৭ সালে ভিইআরএন বিশ্ববিদ্যালয় তে ভর্তি হন।
১৩ বছোর বয়োসে, রিম্যাক ১৯৮৪ সালে তৈরি বিএমডব্লউ ই৩০ ৩২৩ই মডেলের গাড়ি কিনেন। কিন্তু অ্যাকটা প্রতিযোগিতায় তাঁর ঐ গাড়ির গ্যাসলিনি ইঞ্জিনটা খারাপ হয়ে যায়। তখন তিনি নিজেই ইলেকট্রিক গাড়ি বানানোর সিদ্ধান্ত ন্যান। তিনি নিজের বাড়ির গ্যারেজ এ পুরোনো গাড়ির অংশ, ব্যাটারি কম দামে কিনে কাজ শুরু করেন। শেষপর্যন্ত ২০০৭ সালে তিনি তাঁর উদ্দেশ্য সফোল হন।
ছত্তিসগড়ের মুখ্যমন্ত্রীগণের তালিকা
২০০০ সালের ১ নভেম্বরে ভারতের ছত্তিসগড় রাজ্যের গঠন থেকে বর্তমান পর্যন্ত কার্যরত মুখ্যমন্ত্রীদের কার্যকালের আরম্ভ, কার্যকাল সমাপ্তি, দলভিত্তিতে তথ্য এই তালিকাতে দেওয়া হয়েছে।
ভারতীয় রিজার্ভ ব্যাঙ্কের গভর্নরদের তালিকা
ভারতীয় রিজার্ভ ব্যাঙ্কের গভর্ণর হলেন অর্থনৈতিক প্রতিষ্ঠানটির মুখ্য কার্য্যবাহী কর্মকর্তা। ভারতীয় টাকার কাগজী মুদ্রাসমূহে তাদের হস্তাক্ষর থাকে। সাধারনত গভর্ণরের কার্যকাল ৩ বছর। এই তালিকায় ভারতীয় রিজার্ভ ব্যাঙ্কের প্রাক্তন ও বর্তমান কার্যরত গভর্ণরদের তথ্য দেওয়া হয়েছে।
রিম্যাক কানসেপ্ট ওয়ান
কানসেপ্ট ওয়ান হচ্ছে রিম্যাক অটোমোবিলির তৈরি অ্যাকটা ইলেকট্রিক গাড়ি । মোট উৎপাদন অ্যাকসেলেরেশন সময় তে ২.৫ সেকেন্ডে। কানসেপ্ট ওয়ান-ই দুনিয়ার প্রথম ইলেকট্রিক সুপারকার।
এর সর্বোচ্চ গতি হচ্ছে । প্রত্যেক চাকায় ব্রাশহীন ডিসি মোটর আছে। এটা সব চাকা টার্ক ভেক্টরিং সিস্টেম দ্বারা নিয়ন্ত্রিত। এটা ব্যবহারকারী সেটআপ এবং ড্রাইভিং শর্তাবলী ওনুযায়ী চাকায় ক্ষমতা প্রয়োগ করে। গাড়িতে কার্বন সেরামিক ব্রেক ব্যবহৃত হয়েছে। গাড়িটা সামনের চাকা থেকে পিছন-চাকায় পাওয়ার সুইচ করতে পারে ও সমোস্ত চাকায় পাওয়ার সমানভাবে বন্টন করতে পারে।
মোটর গুলোকে ৯০ kWh LiNiMnCoO২ ব্যাটারি দিয়ে পাওয়ার দেওয়া হয়। giving the car a range of /charge. গাড়ির body কার্বন ফাইবার দিয়ে তৈরি।
শাহরিন ইসলাম চৌধুরী তুহিন
শাহরিন ইসলাম চৌধুরী তুহিন হলেন একজন বাংলাদেশী রাজনীতিবিদ ও সাবেক সংসদ সদস্য। তিনি নীলফামারী-১ আসন থেকে নির্বাচিত ৬ষ্ঠ জাতীয় সংসদ সদস্য।
তুহিন রাজশাহীতে জন্মগ্রহণ করেন। তার পৈতৃক বাড়ি হল নীলফামারী জেলার ডোমার উপজেলার গোমনাতিতে। তার পিতার নাম রফিকুল ইসলাম চৌধুরী, যিনি রাজশাহী বিশ্ববিদ্যালয়ে অর্থনীতির অধ্যাপক ও ডীন ছিলেন। তুহিনের মাতার নাম সেলিনা ইসলাম। তার মা বাংলাদেশের প্রাক্তন প্রধানমন্ত্রী খালেদা জিয়ার বড় বোন, সে হিসাবে তুহিন খালেদা জিয়ার ভাগ্নে।
তুহিন ১৯৯৬ সালের ফেব্রুয়ারিতে অনুষ্ঠিত ৬ষ্ঠ জাতীয় সংসদ নির্বাচনে সংসদ সদস্য নির্বাচিত হন।
বিয়াস
বিয়াস জলসহনীয় মাঝারি আকারের বৃক্ষ। এর ইংরেজি নাম ইন্ডিয়ান উইলো। বৈজ্ঞানিক নাম salix tetrasperma "(স্যালিক্স টেট্ট্রাসপার্মা)"। বিয়াস গাছ বাংলাদেশ, ভারত, পাকিস্তান, নেপালসহ দক্ষিণ এশিয়ার বিভিন্ন দেশে দেখতে পাওয়া যায়।
বিয়াস গাছ পানিতে অনেক দিন বেঁচে থাকতে পারে। স্বভাবে এ গাছ তাই অনেকটা হিজল, করচের মতো। বাংলাদেশের হাওর অঞ্চলে এ গাছ বেশি দেখা যায়। শরৎকালে এ গাছের পাতা ঝরে যায়। পাতা ঝরা শেষে আবার নতুন পাতা গজায়। হেমন্ত ঋতুতে ফুলের কুঁড়ি আসতে শুরু করে এবং এ ঋতুর মাঝামাঝি ফুল ফোটে।
বিয়াস গাছের কাঠের মান ভাল এবং ওজনে বেশ হালকা। এ কাঠ ক্রিকেট খেলার ব্যাট তৈরির উপযোগী। ঘরের আসবাবপত্র ও কৃষিযন্ত্র তৈরিতে ব্যবহৃত হয়। এই গাছের ফল থেকে তুলা সংগ্রহ করা যায়। বিয়াস গাছের রয়েছে নানা ভেষজগুণ। এ গাছের শিকড়, বাকল ও পাতা বিভিন্ন অসুখ নিরাময়ে ব্যবহৃত হয়। জ্বালানির প্রয়োজনে এ গাছের কাঠ ব্যবহৃত হয়। বর্তমানে ব্যপকহারে এ গাছের সংখ্যা আশংকাজনকভাবে কমে যাচ্ছে।
দ্বিতীয় জাতীয় সংসদ সদস্যদের তালিকা
দ্বিতীয় জাতীয় সংসদ নির্বাচন, বাংলাদেশে ১৯৭৯ সালের ১৮ ফেব্রুয়ারি অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল।
একাদশ জাতীয় সংসদ সদস্যদের তালিকা
৩০শে ডিসেম্বর ২০১৮ সালে বাংলাদেশে একাদশ জাতীয় সংসদ নির্বাচন অনুষ্ঠিত হয়। এ নির্বাচনের মাধ্যমে একাদশ জাতীয় সংসদের ২৯৮ জন সদস্য জনগণের ভোটে সরাসরি নির্বাচিত হন। ৩০ ডিসেম্বর ২০১৮ তারিখে নির্বাচনে অনিয়মের অভিযোগে ব্রাহ্মণবাড়িয়া-২ আসনের তিনটি কেন্দ্রে ফলাফল স্থগিত করে ৯ জানুয়ারি ২০১৯ তারিখে উক্ত তিনটি কেন্দ্রে পুনরায় ভোটগ্রহণ করা হয়। এতে বিএনপির আবদুস সাত্তার ভূঞা জয় লাভ করেন।গাইবান্ধা-৩ আসনে ঐক্যফ্রন্ট সমর্থিত প্রার্থী ফজলে রাব্বী চৌধুরী ১৯ ডিসেম্বর ২০১৮ তারিখে নির্বাচনের প্রাক্কালে মৃত্যুবরণ করলে, ২৭শে জানুয়ারি ২০১৯ তারিখে এ আসনের সংসদ সদস্য নির্বাচন হয়।
৩ জানুয়ারি ২০১৯ তারিখে নির্বাচিত সংসদ সদস্যগণ বাংলাদেশ সরকারের আইনপ্রণেতা হিসেবে শপথগ্রহণ করেন। শেখ হাসিনা একাদশ জাতীয় সংসদের সংসদ নেতা নির্বাচিত হন। তবে এ দিন জাতীয় ঐক্যফ্রন্টের মনোনয়নে নির্বাচিত সদস্যগণ শপথ গ্রহণ করেননি।
এম এম শাহীন
এম এম শাহীন একজন বাংলাদেশি রাজনীতিবিদ, ব্যবসায়ী, সাংবাদিক ও সাবেক সংসদ সদস্য। তিনি মৌলভীবাজার-২ (কুলাউড়া উপজেলা) আসন থেকে ১৯৯৬ ও ২০০১ সালের নির্বাচনে সংসদ সদস্য নির্বাচিত হন। বর্তমানে তিনি বিকল্পধারার প্রেসিডিয়াম সদস্য হিসেবে দায়িত্ব পালন করছেন।
এম এম শাহীন ১ আগস্ট ১৯৬০ সালে মৌলভীবাজার জেলার কুলাউড়া উপজেলায় জন্মগ্রহণ করেন। তার পিতার নাম আব্দুর রব ও মাতার নাম সৈয়দা মাহেরু রব। শিক্ষাজীবনে শাহীন সরকারী তিতুমীর কলেজে অধ্যয়নরত অবস্থায় প্রথমে পশ্চিম জার্মানিতে ও পরে যুক্তরাষ্ট্রে গমন করেন।
এম এম শাহীন ১৯৯৬ সালের ফেব্রুয়ারিতে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) মনোনয়নে ধানের শীষ প্রতীকে বিনা প্রতিদ্বন্দ্বীতায় নির্বাচন করে মৌলভীবাজার-২ আসন থেকে প্রথমবারের মত সংসদ সদস্য নির্বাচিত হন। ২০০১ সালে অষ্টম জাতীয় সংসদ নির্বাচনে দলীয় মনোনয়ন না পেয়ে তিনি সতন্ত্র প্রার্থী হিসেবে ফুটবল প্রতীকে নির্বাচন করে তৎকালীন আওয়ামী লীগ প্রার্থী সুলতান মোহাম্মদ মনসুর আহমকে পরাজিত করে সংসদ সদস্য নির্বাচিত হন। সংসদ সদস্য হওয়ার পর তিনি পুনরায় বিএনপিতে যোগদান করেন। ২০০৮ সালে পুনরায় সতন্ত্র প্রার্থী হিসেবে নির্বাচন করে জাতীয় পার্টির নওয়াব আলী আব্বাস খানের কাছে পরাজিত হন।
১৫ নভেম্বর ২০১৮ সালে তিনি বিকল্পধারায় যোগদান করেন এবং ২০১৮ সালের একাদশ জাতীয় সংসদ নির্বাচনে বিকল্পধারার হয়ে মহাজোটের প্রার্থী হিসেবে মৌলভীবাজার-২ আসন থেকে নৌকা প্রতীকে মনোনয়ন পান।
খায়রুন সুন্দরী
খায়রুন সুন্দরী ২০০৪ সালে মুক্তিপ্রাপ্ত একটি লোক ঘরনার চলচ্চিত্র। এই চলচ্চিত্রটি পরিচালনা করেন একে সোহেল। ছবির প্রধান চরিত্রে অভিনয় করেন মৌসুমী। তার স্বামীর চরিত্রে অভিনয় করেছেন ফেরদৌস। ছবিটি ২০০৪ সালে রেকর্ড পরিমাণ ব্যবসা করে।
স্বতন্ত্র রাজনীতিবিদ
প্রার্থী যখন কোন রাজনৈতিক দলের সামর্থন না পেয়ে নিজেই নিজের মত করে কোন নির্বাচনে অংশ নেয় তখন তাকে স্বতন্ত্র প্রার্থী বলে।
জাতীয় সংসদ নির্বাচনে স্বতন্ত্র প্রার্থী হতে হলে সমর্থনের প্রমাণ হিসেবে নির্বাচনী এলাকার ১ শতাংশ ভোটারের স্বাক্ষর জমা দিতে হয় মনোনয়নপত্রের সঙ্গে। তবে অতীতে সংসদ সদস্য ছিলেন এমন ব্যক্তির ক্ষেত্রে এই বিধান প্রযোজ্য নয়। এবং ২০,০০০ টাকা জামানত হিসাবে জমা দিতে হয়। এ ছাড়া আরপিওর ২০(এ) ধারায় স্বতন্ত্র প্রার্থীরা ইভিএম ব্যবহারের সুযোগ পাবে।
ইউনিয়ন পরিষদ নির্বাচনে স্বতন্ত্র প্রার্থী হতে সমর্থনের কোনো প্রমাণ দেখাতে হয় না। তবে পৌরসভায় ১০০ ভোটার, উপজেলায় ২৫০ ভোটার, সিটি করপোরেশনে ৩০০ ভোটারের সমর্থন তালিকা দিতে হয়।
আব্দুস সাত্তার (চিত্রশিল্পী)
ড. আব্দুস সাত্তার (জন্ম: ২রা ফেব্রুয়ারি, ১৯৪৮) বাংলাদেশের একজন চিত্রশিল্পী। তিনি তার শিল্পকর্মের জন্য ২টি স্বর্ণপদকসহ ৭টি আর্ন্তজাতিক পুরস্কার পান। জাতীয় পর্যায়ে পেয়েছেন ৯টি পুরস্কার। তার ২০টির অধিক প্রকাশনা রয়েছে যেগুলো কলেজ ও বিশ্ববিদ্যালয়ে রেফারেন্স বুক হিসাবে তালিকাভুক্ত।
চিত্রশিল্পী আব্দুস সাত্তার শিল্পচর্চার পাশাপাশি যেমন করেছেন শিক্ষকতা তেমন রচনা করেছেন বহুলনন্দিত অনেক গ্রন্থ। সমসাময়িক রাজনৈতিক প্রবন্ধ থেকে শুরু করে রচনা করেছেন চিত্রশিল্পের উপর একাধিক তথ্যনির্ভর বিশ্লেষণধর্মী গ্রন্থ। তার প্রকাশিত বইসমূহের মধ্যে উল্লেখযোগ্য হল-
অধ্যাপক ড. আব্দুস সাত্তার এর ৭১ তম জম্মবার্ষিকী উদযাপন
সুবর্ণ এক্সপ্রেস
সুবর্ণ এক্সপ্রেস (ট্রেন নং- ৭০১/১০২) বাংলাদেশ রেলওয়ে পরিচালিত আন্তঃনগর ট্রেনসমূহের মাঝে অন্যতম একটি ট্রেন। ট্রেনটি বাংলাদেশের রাজধানী ঢাকা থেকে বাংলাদেশের অর্থনীতির প্রাণশক্তি হিসেবে পরিচিত বন্দরনগরী চট্টগ্রামের মাঝে যাতায়ত করে। এটি একটি বিরতিহীন বিলাসবহুল আন্তনগর ট্রেন।
সুবর্ণ এক্সপ্রেস ১৯৯৮ সালের ১৪ এপ্রিল নববর্ষের দিনে উদ্বোধন করা হয়। এর কোড নং ৭০১(আপ)/৭০২(ডাউন)। এটি বিরতিহীন, বিলাসবহুল এবং দ্রুতগতিসম্পন্ন ট্রেন হিসেবে সমাদৃত। এটি ঢাকার কমলাপুর রেলস্টেশন থেকে চট্টগ্রামের উদ্দেশ্যে উদ্বোধনী যাত্রা করে। বর্তমানে সোনার বাংলা এক্সপ্রেসসহ (৭৮৭/৭৮৮) এই ট্রেনটিকে বাংলাদেশ রেলওয়ে সর্বাধিক গুরুত্ব দিয়ে থেকে। ট্রেনটি শুধুমাত্র বিমান বন্দর রেলওয়ে স্টেশনে যাত্রাবিরতি করে।
ট্রেনটি সকাল ৭ঃ০০ টায় (বাংলাদেশ মান সময়) চট্টগ্রাম রেলওয়ে স্টেশন থেকে যাত্রা শুরু করে দুপুর ১২ঃ২৫ এ ঢাকা পৌছে। ফিরতি সময়সূচিতে ঢাকা থেকে বিকাল ১৫ঃ০০ টায় ঢাকা ত্যাগ করে রাত ২০ঃ২৫ এ চট্টগ্রাম পৌছে। এটি চট্টগ্রামভিত্তিক ট্রেন। রাতে এর লোকোমোটিভ এবং কোচসমূহ চট্টগ্রাম রেলস্টেশনে থাকে। এটি সপ্তাহে ৬ দিন চলাচল করে। সোমবার সাপ্তাহিক বন্ধ থাকে।
ট্রেনটি বর্তমানে চীনের তৈরিকৃত সাদা এয়ারব্রেক কোচদ্বারা চলে। এই কোচ ২০০৭ এ আমদানি করা হয়েছিল। এতে ৮ টি শীতাতপ নিয়ন্ত্রিত (এসি) চেয়ার কোচ, ৭ টি নন-এসি কোচ, গার্ডব্রেকসংযুক্ত ২ টি ডাইনিং এবং একটি পাওয়ার কার থাকে। কখনো লখনো চাহিদা অনুযায়ী ট্রেনটিতে ২২টি পর্যন্ত কোচ থাকে। চীনা কোচের পূর্বে ট্রেনটি ইরানি এয়ারব্রেক কোচদ্বারা পরিচালিত হত। রক্ষণাবেক্ষণের সমস্যার কারণে ইরানী কোচগুলো পরিবর্তন করে সুবর্ণ এক্সপ্রেসকে নতুন আমদানীকৃত সাদা চীনা রেক দেওয়া হয়।
সুবর্ণ এক্সপ্রেস বাংলাদেশ রেলওয়ের ২৯০০ ক্লাস লোকোমোটিভ দ্বারা চলে। ট্রেনটির জন্য এয়ারব্রেক লোকোমোটিভ প্রয়োজন।
মূলত বিরতিহীন ভ্রমণের জন্য যাত্রীরা সুবর্ণ এক্সপ্রেসে ভ্রমণ করে। এতে ঢাকা-চট্টগ্রাম রুটে চলাচলকারী অন্যান্য ট্রেন থেকে একাধিক এসি কোচ রয়েছে। সুবর্ণ এক্সপ্রেস যাত্রীদের মাঝে জনপ্রিয় একটি ট্রেন।২০০৪ সালের ১২ আগস্ট হরতাল চলাকালে ভৈরব বাজার জংশনে আন্তঃনগর সুবর্ণ এক্সপ্রেসে অগ্নিসংযোগ করা হয়। এতে ১২টি বগি ভস্মীভূত হয়। স্টেশন নিয়ন্ত্রণ কক্ষ ভাংচুর করা হয়। সকাল ১১ঃ৩০ মিনিটে ভৈরব রেল সেতুর অদূরে দুষ্কৃতিকারীরা ব্যারিকেড সৃষ্টি করে চট্টগ্রাম থেকে ছেড়ে আসা ট্রেন গতিরোধ করে অগ্নিসংযোগ করে।
৭ মে ২০১৩ তারিখে চট্টগ্রাম রেলওয়ে স্টেশন এ আন্তনগর ট্রেন সুবর্ণ এক্সপ্রেসে ভোর ৪ঃ৫০ এ আগুন ধরিয়ে দেয় দূর্বৃত্তরা। ট্রেনটি স্টেশনের ৫ নম্বর প্ল্যাটফর্মে দাঁড়ানো অবস্থায় ছিল। এতে ট্রেনের দুটি বগি পুড়ে যায়, ক্ষতিগ্রস্ত হয় ৫টি বগি। রেলওয়ে পুলিশ ও দমকল বাহিনীর যৌথ প্রচেষ্টায় দ্রুত আগুন নিয়ন্ত্রণে আনা হয়।
ঘর্ঘরা নদী
ঘার্ঘরা, এছাড়াও নদীটি কর্নালি (; "Ghāghrā" [ˈɡʱɑːɡrɑː]; ; "Karṇālī" [kʌrˈnɑːliː]; ; "Jiāgélāhé" [t͡ɕi̯ákɤ̌láxɤ̌]) হিসাবে সকলের কাছে পরিচিত। নদীটি একটি আন্তঃসীমান্ত নদী এবং এটি তিব্বতী মালভূমিতে অবস্থিত মানস সরোবরের কাছে থেকে উৎপন্ন হয়েছে। ঘর্ঘরা নেপালের হিমালয়ের মধ্য দিয়ে প্রবাহিত হয় এবং ভারতে ব্রহ্মঘাটে শরদ নদীর সঙ্গে যুক্ত হয়। এরপর তারা একসঙ্গে ঘর্ঘরা নদী হিসাবে পরিচিত হয় এবং গঙ্গার একটি প্রধান বাম তীরের উপনদী হিসাবে ঘর্ঘরা গঙ্গা নদীর সঙ্গে যুক্ত হয়। ৫০৭ কিলোমিটার (৩১৫ মাইল) দৈর্ঘ্যের সাথে ঘর্ঘরা নেপালের দীর্ঘতম নদী। এই নদীর মোট দৈর্ঘ্য ১,০৮০ কিলোমিটার (৬৭০ মাইল)। নদীটি বিহারের রেভেলগঞ্জে গঙ্গার সাথে মিলিত হয়। এটি গঙ্গার বৃহত্তম উপনদী যমুনার পরে গঙ্গার দ্বিতীয় দীর্ঘতম উপনদী।
নিম্ন ঘর্ঘরা সরযূ নদী নামেও পরিচিত এবং রামায়ণে এর উল্লেখ পাওয়া যায়। অযোধ্যা তার ডান তীরে অবস্থিত।
এটি শুরু হয় সমুদ্রতল থেকে প্রায় ৩,৯৬২ মিটার (১২,৯৯৯ ফুট) উচ্চতায় উঁচুতে তিব্বতের হিমালয়ের দক্ষিণাঞ্চলীয় ঢালগুলিতে ম্যাপচাচুঞ্জের হিমবাহ থেকে। নেপালের সবচেয়ে দূরবর্তী এবং কমপক্ষে অনুসন্ধানকৃত এলাকাগুলি কর্ণালি নদীর মতো দক্ষিণে প্রবাহিত হয়। ২০২ কিলোমিটার (১২৬ মাইল) সেতি নদীটি পশ্চিমাঞ্চলের পশ্চিমে অংশে প্রবাহিত হয় এবং দুন্দ্রাস পাহাড়ের উত্তরে দত্তী জেলায় কর্ণালি নদীতে যোগ দেন। ২৬৪ কিলোমিটার (১৬৪ মাইল) দীর্ঘ আরেকটি উপনদী ভেরী ধবলগিরি হিমালয়ের পশ্চিম অংশে উত্থিত হয় এবং সুর্খেত জেলার কুইনেঘাটের কাছে কর্নলি নদীর সঙ্গে যুক্ত হয়।
প্রগতিশীল গণতান্ত্রিক দল (বাংলাদেশ)
প্রগতিশীল গণতান্ত্রিক পার্টি বাংলাদেশের একটি তুলনামূলক নতুন প্রতিষ্ঠিত রাজনৈতিক দল। এটি 'পিডিপি' নামে পরিচিত। এই দলটি ২১ জুন ২০০৭ তারিখে একটি সংবাদ সম্মেলনের মাধ্যমে প্রতিষ্ঠিত হয়, যদিও সেই সময়ে জরুরী অবস্থার কারণে উন্মুক্ত রাজনীতি নিষিদ্ধ ছিল।
দ্য ট্রাবলসাম রেইন অফ কিং জন
দ্য ট্রাবলসাম রেইন অফ জন, কিং অফ ইংল্যান্ড (ইংরেজি: "The Troublesome Reign of John, King of England") হল আনুমানিক ১৫৮৯ সালে রচিত একটি এলিজাবেথীয় ঐতিহাসিক নাটক। এটি সচরাচর দ্য ট্রাবলসাম রেইন অফ কিং জন (ইংরেজি: "The Troublesome Reign of King John") নামে উল্লিখিত হয়। সম্ভবত জর্জ পিল এই নাটকটি রচনা করেছিলেন। গবেষকেরা সাধারণভাবে এই বিষয়ে একমত যে, এই নাটকটিকেই উইলিয়াম শেকসপিয়র তাঁর "কিং জন" (রচনাকাল আনুমানিক ১৫৯৬ সাল) নাটকের আখ্যানসূত্র ও আদর্শ হিসেবে গ্রহণ করেছিলেন।
হাফিজ আহমেদ মজুমদার
হাফিজ আহমেদ মজুমদার যিনি হাফিজ মজুমদার নামেই বেশি জনপ্রিয় হচ্ছেন একজন বাংলাদেশী শিক্ষানুরাগী, সমাজসেবী এবং রাজনীতিবিদ, সাবেক সংসদ সদস্য। তিনি ১৯৯৬ এবং ২০০৮ সালের নির্বাচনে সিলেট-৫ আসন থেকে সংসদ সদস্য হিসাবে নির্বাচিত হন। তিনি সিলেটের বেশ কয়েকটি শিক্ষাপ্রতিষ্ঠানের প্রতিষ্ঠাতা যার মধ্যে রয়েছে "স্ক্লার্সহোম", "হাফসা মজুমদার মহিলা কলেজ", "সাজ্জাদ মজুমদার বিদ্যানিকেতন", "হাফিজ মজুমদার বিদ্যানিকেতন" উল্লেখযোগ্য।হাফিজ মজুমদারে চাচা সাবেক সাংসদ ব্রিগেডিয়ার মজুমদার। সমাজসেবায় অবদানের স্বীকৃতি হিসেবে ২০১১ সালে আহসানিয়া মিশন কৃর্তক "‘খান বাহাদুর আহসানউল্লাহ স্বর্ণপদক’" ছাড়াও বেশ কিছু সম্মাননা ও পুরস্কারে ভূষিত হয়েছেন।
হাফিজ মজুমদার ১৯৩৩ সালের ২৯ মার্চ ভারতের করিমগঞ্জ উপজেলা বর্তমানে সিলেট জেলার জকিগঞ্জ উপজেলায় জন্মগ্রহণ করেন। ভারতের "চন্ডিনগর প্রাথমিক বিদ্যালয়ে" শিক্ষালাভের পর যশোর জেলা স্কুল থেকে ১৯৫১ সালে মাধ্যমিক পরীক্ষায় উত্তির্ণ লাভ করেন এবং ১৯৫৩ সালে সিলেট এমসি কলেজ থেকে উচ্চ মাধ্যমিক শিক্ষা লাভের পর বরিশাল বি.এম. কলেজ থেকে স্নাতোকত্তর লাভ করেন। ১৯৮৫ সালে তিনি হাফিজ মজুমদার শিক্ষা ট্রাস্ট প্রতিষ্ঠা করেন সিলেট জেলার শিক্ষার মান উন্নয়নের জন্য, যার অধীনে বিশটিরও বেশি শিক্ষা প্রতিষ্ঠান প্রতিষ্ঠা করা হয়। তিনি পূবালী ব্যাংকের সাবেক চেয়ারম্যান এবং ২০১৫ সাল থেকে রেড ক্রিসেন্ট সোসাইটির চেয়ারম্যান হিসাবে দায়িত্ব পালন করে আসছেন।
তার চাচা সাবেক সংসদ সদস্য মাহমুদুর রহমান মজুমদার এর পরিবর্তে ১৯৯১ সালে প্রথম জাতীয় নির্বাচনে অংশ নেন, ১৯৯৬ সালের অনুষ্ঠিত নির্বাচনে বাংলাদেশ আওয়ামী লীগ মনোনয়নে নৌকা প্রতীকে অংশ নিয়ে জয়লাভ করে সিলেট-৫ আসন থেকে প্রথমবারের মত সংসদ সদস্য নির্বাচিত হন। ২০০১ সালের নির্বাচনে তিনি পরাজিত হন এরপর ২০০৮ সালের নির্বাচনে জয়লাভ করে পুনরায় সংসদ সদস্য হিসাবে নির্বাচিত হন। ২০১৪ সালের নির্বাচনে তিনি অংশগ্রহণ করেননি। ২০১৮ সালের নির্বাচনে তিনি বাংলাদেশ আওয়ামী লীগ থেকে মনোনয়ন পেয়ে নির্বাচনে অংশগ্রহণ করে জয় লাভ করেন।
ক্যারল রিড
স্যার ক্যারল রিড (; ৩০ ডিসেম্বর ১৯০৬ - ২৫ এপ্রিল ১৯৭৬) ছিলেন একজন ইংরেজ চলচ্চিত্র পরিচালক ও প্রযোজক। তিনি "অড ম্যান আউট" (১৯৪৭), "দ্য ফলেন আইডল" (১৯৪৮), "দ্য থার্ড ম্যান" (১৯৪৯) এবং "অলিভার!" চলচ্চিত্র নির্মাণের জন্য সর্বাধিক পরিচিত। "অলিভার!" চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কার অর্জন করেন।
"অড ম্যান আউট" শ্রেষ্ঠ ব্রিটিশ চলচ্চিত্র বিভাগে বাফটা পুরস্কার বিজয়ী প্রথম চলচ্চিত্র; চলচ্চিত্র নির্মাতা রোমান পোলান্‌স্কি একাধিকবার এই চলচ্চিত্রটিকে তার প্রিয় চলচ্চিত্র বলে উল্লেখ করেছেন। "দ্য ফলেন আইডল" দ্বিতীয় বাফটা পুরস্কার আয়োজনে শ্রেষ্ঠ ব্রিটিশ চলচ্চিত্রের পুরস্কার লাভ করে। ব্রিটিশ ফিল্ম ইনস্টিটিউটের ভোটে "দ্য থার্ড ম্যান" ছবিটি বিংশ শতাব্দীর সেরা ব্রিটিশ চলচ্চিত্র হিসেবে নির্বাচিত হয়।
{কর্তৃপক্ষ নিয়ন্ত্রণ}}
তানভীর হাসান ছোট মনির
তানভীর হাসান ছোট মনির একজন বাংলাদেশি রাজনীতিবিদ ও একাদশ জাতীয় সংসদ সদস্য। ছোট মনির টাঙ্গাইল-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
ছোট মনির ১৯৭৮ সালের ২৭ মে টাঙ্গাইল জেলায় জন্মগ্রহণ করেন।
আবদুল কাদের সিদ্দিকী আওয়ামী লীগে থাকার সময় ছোট মনির সিদ্দিকী পরিবারের সাথে রাজনীতিতে যুক্ত হন। কাদের সিদ্দিকী আলাদা দল গঠন করার পর ছোট মনির জার্মানি গমন করেন। পরবর্তীতে বাংলাদেশে আসার পর তিনি আওয়ামী লীগের টাঙ্গাইল জেলা শাখার বিজ্ঞান ও প্রযুক্তি বিষয়ক সম্পাদকের দায়িত্ব পান। এছাড়ও তিনি টাঙ্গাইল জেলা শ্রমিক ফেডারেশনের সাধারণ সম্পাদক হিসেবে দায়িত্ব পালন করছেন। তিনি টাঙ্গাইল-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
ছোট মনিরের বিরুদ্ধে ২০১৬ সালে বিদেশ থেকে অস্ত্র চোরাচালানের অভিযোগ উঠে।
ক্রা দাদি জেলা
ক্রা দাদি জেলা উত্তর-পূর্ব ভারতের অরুণাচল প্রদেশের একটি অন্যতম জেলা৷ ২০১৫ সালের ৭ ফেব্রুয়ারি কুরুং কুমেই জেলার একাংশ পৃথক করে এই জেলাটটি সৃষ্টি করা হয়েছিল৷ এই জেলার সদর শহর পালিন৷ জেলাটির সংখ্যাগরিষ্ঠ অধিবাসী নিচি জনজাতির৷
২০১৩ সালের ২১ মার্চ অরুণাচল প্রদেশ (জেলা পুনর্সংগঠন) আইনের দ্বারা ক্রা দাদি জেলা গঠনের প্রস্তাব গৃহীত হয়৷ ২০১৫ সালের ৭ ফেব্রুয়ারি সেইসময়ের অরুণাচল প্রদেশের মুখ্যমন্ত্রী নবাম টুকী এই নতুন জেলাটি উদ্বোধন করেন৷
বর্তমান জেলাটির অস্থায়ী সদর পালিন৷ পালিন থেকে ২০ কিমি দুরত্বে অবস্থিত জামিন শহরকে জেলাটির সদর হিসাবে প্রস্তাব করা হয়েছে৷
ক্রা দাদি জেলায় দুটি বিধানসভা কেন্দ্র আছে- তালি ও পালিন৷ তাছাড়া, জেলাটিকে আটটা প্রশাসনিক বৃত্তে বিভক্ত করা হয়েছে- পালিন, জামিন, য়াংটে, চামবাং, তরক লাংডি, গাংটে, তালি এববং পিপসোরাং৷
আব্দুল মমিন মন্ডল
আবদুল মোমিন মণ্ডল একজন বাংলাদেশি রাজনীতিবিদ ও একাদশ জাতীয় সংসদ সদস্য। ছোট মনির সিরাজগঞ্জ-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
আবদুল মমিন মন্ডল একজন ব্যবসায়ী শিল্পপতি। তার বাবা আব্দুল মজিদ মন্ডল দশম জাতীয় সংসদ নির্বাচনে বিজয়ী সিরাজগঞ্জ-৫ আসনের সংসদ সদস্য ছিলেন। তিনি বেলকুচি-চৌহালীর উন্নয়নে ভূমিকা রাখতে পারেননি তাই তার ছেলে মমিন মন্ডলকে নির্বাচনী মাঠে নামায়। মমিন মন্ডল একজন সিআইপি পদকপ্রাপ্ত তরুণ ব্যবসায়ী-শিল্পপতি। ২০১৭ সালের শেষের দিকে বেলকুচি-চৌহালীর রাজনীতির মাঠে নেমেছেন আবদুল মমিন মন্ডল। এবং তিনি সিরাজগঞ্জ-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
আতোয়ার রহমান খান
আতোয়ার রহমান খান একজন বাংলাদেশি রাজনীতিবিদ ও একাদশ জাতীয় সংসদ সদস্য। তিনি টাঙ্গাইল-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আতোয়ার রহমান খান ১৯৪১ সালের ৪ এপ্রিল টাঙ্গাইল জেলার ঘাটাইল উপজেলার দিগড় ইউনিয়নের বাগুন্তা গ্রামে প্রখ্যাত খান পরিবারে জন্মগ্রহণ করেন। তার পিতার নাম আব্দুল হালিম খান ও মাতার নাম ফাতেমা আক্তার খানম। আতাউর রহমান খান ব্যাংকে চাকুরীর মাধ্যমে কর্মজীবনে প্রবেশ করেন ও সোনালী ব্যাংকের উপ-মহাব্যবস্থাপক হিসেবে অবসরগ্রহণ করেন।
আতোয়ার রহমান খান টাঙ্গাইল জেলা আওয়ামী লীগের সহ-সভাপতি হিসেবে দায়িত্ব পালন করছেন। ২০১৬ সালের ১৮ সেপ্টেম্বর টাঙ্গাইল-৩ আসনের সাবেক সংসদ সদস্য আমানুর রহমান খান রানা হত্যা মামলায় কারাবরণ করে। পরবর্তীতে বিভিন্ন সমালোচনার মুখে ২০১৮ সালে একাদশ জাতীয় সংসদ নির্বাচনে রানাকে বাদ দিয়ে আতাউর রহমান খানকে এই আসনে আওয়ামী লীগের মনোনয়ন দেওয়া হয়। নির্বাচনে তিনি বিএনপি মনোনীত প্রার্থী লুৎফর রহমান খান আজাদকে পরাজিত করে প্রথমবারের মত সংসদ সদস্য নির্বাচিত হন।
আতোয়ার রহমান খান ব্যক্তিগত জীবনে ফাতেমা রহমান খানের সাথে বিবাহ বন্ধনে আবদ্ধ হন। পুত্র আমানুর রহমান খান রানা টাঙ্গাইল-৩ আসন থেকে নবম ও দশম জাতীয় সংসদের সদস্য নির্বাচিত হন। আতাউরের ভাই শামসুর রহমান খান শাহজাহান একই আসন থেকে সংসদ সদস্য ও মুক্তিযুদ্ধের সংগঠক ছিলেন। তার চাচাত ভাই লুৎফর রহমান খান আজাদ বিএনপির মনোনয়নে চারবার সংসদ সদস্য নির্বাচিত হন ও প্রতিমন্ত্রীর দায়িত্ব পালন করেন।
কামলে জেলা
কামলে জেলা বা খেলমে জেলা উত্তর-পূর্ব ভারতের অরুণাচল প্রদেশ রাজ্যের একটি অন্যতম জেলা৷ এই জেলার সদর শহর রাগা৷ ২০১৭ সালের লোকগণনা অনুসারে এই জেলার জনসংখ্যা ২২,২৫৬ জন৷
২০১৩ ডিসেম্বর থেকে এই জেলা গঠনের দাবী উত্থাপন হয়ে আসছিল৷ ২০১৭ সালের ১৫ ডিসেম্বর জেলাটির প্রতিষ্ঠা করা হয়।
কামলে জেলাটি নামনি সোবণশিরি জেলা ও উজনি সোবণশিরি জেলার একাংশ নিয়ে গঠন করা হয়েছে৷
মডুল্যাঙ ধ্রুবক
মডুল্যাঙ ধ্রুবক কেলাসের মধ্যে অবস্থিত একটি আয়নের উপর কার্যকরী স্থির-তাড়িটিক বিভব নির্ণয়ের জন্য ব্যবহার করা হয়। জার্মান পদার্থবিদ এরউইন মডুল্যাঙ্গের নামানুসারে এটির নামকরণ করা হয়।
তৃতীয় জাতীয় সংসদ সদস্যদের তালিকা
তৃতীয় জাতীয় সংসদ নির্বাচন, বাংলাদেশে ৭ই মে ১৯৮৬ সালে অনুষ্ঠিত হয়। নিচে তৃতীয় সংসদের নির্বাচিত সংসদ সদস্যদের তালিকা দেয়া হল।
২০১৯-এ বাংলাদেশ
২০১৯-এ বাংলাদেশে সংগঠিত হওয়া ঘটনাবলীর সংক্ষিপ্ত সার এটি।
আব্দুল আজিজ
আবদুল আজিজ একজন বাংলাদেশি রাজনীতিবিদ ও একাদশ জাতীয় সংসদ সদস্য। আব্দুল আজিজ সিরাজগঞ্জ-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
একাদশ জাতীয় সংসদ নির্বাচনে সিরাজগঞ্জ-৩ (রায়গঞ্জ-তাড়াশ) আসনে আওয়ামী লীগ মনোনীত নৌকা প্রতীক নিয়ে ডা. আব্দুল আজিজ বিপুল ভোটে জয় পেয়েছেন। ৩০ ডিসেম্বর ২০১৮ সালে রবিবার সন্ধ্যায় বেসরকারি ফলাফলে দুই লাখ ৯৮ হাজার ৭৬০ ভোট পেয়েছেন তিনি জয়যুক্ত হয়। এবং তার নিকটতম প্রতিদ্বন্দ্বী বিএনপি প্রার্থী আব্দুল মান্নান ধানের শীষ প্রতীকে ২৪ হাজার ৬৪৫ ভোট পেয়ে পরাজিত হয়।
গ্নু সি লাইব্রেরি
গ্নু সি লাইব্রেরি বা জিলিবসি () সি স্ট্যান্ডার্ড লাইব্রেরির গ্নু প্রকল্প প্রয়োগ। এর নাম এমন হলেও, এটি প্রত্যক্ষভাবে সি++ (এবং পরোক্ষভাবে অন্যান্য প্রোগ্রামিং ভাষা) সমর্থন করে। ৯০-এর দশকের শুরুর দিকে ফ্রি সফটওয়্যার ফাউন্ডেশন তাদের গ্নু অপারেটিং সিস্টেমের জন্যে এর শুরু করেন।
গ্নু লেসার জেনারেল পাবলিক লাইসেন্সের অধীনে মুক্তি পাওয়া জিলিবসি একটি ফ্রি সফটওয়্যার। গ্নু সি লাইব্রেরি গ্নু ব্যবস্থা ও গ্নু/লিনাক্স, সাথে সাথে লিনাক্সকে কার্নেল হিসেবে ব্যবহার করা সব অপারেটিং সিস্টেমের জন্যে কোর লাইব্রেরি সমূহ সরবরাহ করে। এ লাইব্রেরি সমূহ গুরুত্বপূর্ণ অ্যাপলিকেশন প্রোগ্রামিং ইন্টারফেস প্রদান করে।
থিংকপ্যাড টি সিরিজ
থিংকপ্যাড টি সিরিজ ২০০০ সালে আইবিএমের শুরু করা ল্যাপটপ কম্পিউটারের একটি ধারা। ২০০৫-এ ভোক্তা কম্পিউটার বিভাগের স্থানান্তরের পর থেকে এগুলো চীনা প্রযুক্তি কোম্পানি লেনোভো কর্তৃক উন্নয়ন ও বাজারজাত করা হচ্ছে। এ ল্যাপটপ ধারাটি লিনাক্সের সাথে সামঞ্জস্যতার জন্যে ও ব্যবসায়ীদের কথা মাথায় রেখে বানানো বলে ব্যবহারকারীদের মধ্যে বেশ প্রশংসিত।
আইবিএম তাদের থিংকপ্যাড ব্র‍্যান্ডের অংশ হিসেবে ২০০০ সালে এর সূচনা করেন। বহু নেটওয়ার্ক ও ভিন্ন ভিন্ন পরিবেশে কাজ করা ব্যবহারকারীদের লক্ষ্য ছিলো এ পণ্য। গতি ও বহনযোগ্যতার ব্যালেন্স করাই ছিলো এ পণ্যের লক্ষ্য।
আইবিএম টি২০ আইবিএম থিংকপ্যাড ৬০০-এর উত্তরসুরি হিসেবে মুক্তি পায়। অক্টোবর ২০০০ সালে থিংকপ্যাড টি২০ হালনাগাদ করা হয় ও টি২১ নামে মুক্তি পায়। 
টি২x সিরিজে আরও উন্নয়ন করা হয়, যা দেখা যায় টি২২ ও শেষে টি২৩তে। মে ২০০২ সালে থিংকপ্যাড টি৩০ মুক্ত পায়। মার্চ ২০০৩ সালে মুক্তি পাওয়া থিংকপ্যাড টি৪০ টি সিরিজের প্রথম "পারফরমেন্স" ক্লাস ল্যাপটপ ছিলো। একই ডিজাইন দেখা যায় টি৪১ ও টি৪১পি এবং টি৪২ ও টি৪২পিতে।
এপ্রিল ২০০৫ সালে মুক্তি পাওয়া টি৪৩ ও টি৪৩পি আইবিএম কর্তৃক তৈরি করা প্রথম টি-সিরিজ ল্যাপটপ। মাইক্রোসফট উইন্ডোজ ৮.x বা উইন্ডোজ ১০ চালাতে পারা প্রথম থিংকপ্যাড ল্যাপটপ এ দুটো।
ডিসেম্বর ২০০৪ সালে লেনোভো চায়না আইবিএমের পিসি বিভাগ কিনে নেয়ার কথা জানায়, যার মধ্যে থিংকপ্যাড ব্র‍্যান্ডও ছিলো। লেনোভো ফেব্রুয়ারি ২০০৬ এ টি৬০ ও টি৬০পি আনে বাজারে। লেনোভো কর্তৃক ডিজাইন ও প্রস্তুত করা হলেও এ যন্ত্রগুলোতো আইবিএম লোগো ছিলো। মে ২০০৭ সালে থিংকপ্যাড লোগোর জন্যে টি৬১ ও টি৬১পিতে আইবিএম লোগো একপাশে সরিয়ে আনা হয়।
পিসিওয়ার্ল্ড থিংকপ্যাড টি২০ সম্পর্কে বললো “packs a bigger screen, a more comfortable keyboard, and a larger set of useful features into a smaller package than any of its competitors.” (আরও বড় পর্দা, আরও আরামদায়ক কীবোর্ড ও আরও বেশি সুবিধা এর প্রতিযোগীদের চেয়ে ছোট প্যাকেজে)। থিংকপ্যাড টি৬০-এর একটি পর্যালোচনায় নোটবুক রিভিউ ট-সিরিজ ল্যাপটপকে করপোর্ট পেশাদারদের লক্ষ্য রেখে “flagship of the ThinkPad brand” (থিংকপ্যাড ব্র‍্যান্ডের ফ্ল্যাগশিপ) বলে অভিহিত করেন। 
notebookreview.com-এর লেখা টি-সিরিজের কিছু বৈশিষ্ট্য টেকসই, নিরাপত্তা, ব্যবহারযোগ্যতা ও পারফরমেন্স।
নোটবুক রিভিউ থেকে থিংকপ্যাড টি৪১০ ৫-এ ৪.৫ স্টার পায়। পর্যালোচনায় ভাল দিক হিসেবে এর গতি, ব্যাটারি ও বিভিন্ন পোর্টের কথা বলা হয়। মন্দ দিকের মধ্যে ছিলো পর্দা নোয়ানো হলে পর্দায় বিকৃতি ও পাখার উচ্চ শব্দ।
মহিবুল হাসান চৌধুরী নওফেল
মহিবুল হাসান চৌধুরী নওফেল (জন্ম: ২৬ জুন ১৯৮৩) হলেন বাংলাদেশের একজন প্রখ্যাত রাজনীতিবিদ ও ২৮৬ নং (চট্টগ্রাম-৯) আসন থেকে নির্বাচিত জাতীয় সংসদ সদস্য। তিনি ২০১৮ সালের ৩০ ডিসেম্বর তারিখে অনুষ্ঠিত একাদশ জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
এইলিন হেকার্ট
এইলিন হেকার্ট (; জন্ম: অ্যানা এইলিন হার্বার্ট, ২৯ মার্চ ১৯১৯ – ৩১ ডিসেম্বর ২০০১) ছিলেন একজন মার্কিন অভিনেত্রী। তিনি চলচ্চিত্র, মঞ্চ ও টেলিভিশন এই তিন মাধ্যমেই কাজ করেছেন। চরিত্রাভিনেত্রী হিসেবে পরিচিতি অর্জন করা হেকার্টের অভিনয়ের জীবনের পরিব্যপ্তি প্রায় ৬০ বছর। তিনি প্রথমে ব্রডওয়ে মঞ্চে উইলিয়াম ইঙ্গের নাটক "পিকনিক"-এ স্কুল শিক্ষক রোজাম্যারি সিডনি চরিত্রে অভিনয় করে খ্যাতি অর্জন করেন। তিনি "বাটারফ্লাইজ আর ফ্রি" (১৯৭২) ছবিতে একজন অন্ধ পুত্রের মা চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। তিনি ব্রডওয়ে মঞ্চে মূল নাটকেও এই চরিত্রে অভিনয় করেছিলেন।
একাডেমি পুরস্কারের পাশাপাশি তিনি দুটি এমি পুরস্কার অর্জন করেন; প্রথমটি "সেভ মি আ প্লেস অ্যাট ফরেস্ট লন" এবং দ্বিতীয়টি "লাভ অ্যান্ড ওয়ার"-এর জন্য এবং তিনি "দ্য ব্যাড সিড" চলচ্চিত্রে অভিনয়ের জন্য একটি গোল্ডেন গ্লোব পুরস্কার অর্জন করেন। ২০০০ সালে তিনি আজীবন কৃতিত্বের জন্য একটি বিশেষ টনি পুরস্কার লাভ করেন এবং হলিউড ওয়াক অব ফেমে তার নামাঙ্কিত তারকা খচিত হয়। ২০০০ সালে ৮০ বছর বয়সে অফ-ব্রডওয়ে মঞ্চে "দ্য ওয়েভার্লি গ্যালারি" ছিল তার সর্বশেষ কাজ, এতে তিনি আলঝেইমার্স রোগে আক্রান্ত একজন বৃদ্ধ দাদীর ভূমিকায় কেন্দ্রীয় চরিত্রে অভিনয় করেন।
আহসান আদেলুর রহমান
আহসান আদেলুর রহমান আদেল হলেন বাংলাদেশের একজন রাজনীতিবিদ ও সংসদ সদস্য। তিনি নীলফামারী-৪ থেকে নির্বাচিত একাদশ জাতীয় সংসদের সদস্য। তিনি জাতীয় পার্টির (এরশাদ) কেন্দ্রীয় কমিটির সদস্য হিসাবে দায়িত্ব পালন করছেন।
আদেল নীলফামারী জেলার কিশোরগঞ্জে জন্মগ্রহন করেন। পিতা আসাদুর রহমান ময়মনসিংহের বাংলাদেশ কৃষি বিশ্ববিদ্যালয়ের ভাইস চ্যান্সেলর ছিলেন এবং মাতার নাম মেরিনা রহমান। আদেল বাংলাদেশের সাবেক রাষ্ট্রপতি হুসেইন মুহাম্মদ এরশাদের ভাগিনা। তিনি এমবিএ সম্পন্ন করেছেন। তিনি সংযুক্ত আরব আমিরাতের দুবাই ইসলামিক ব্যাংকে কর্মরত ছিলেন।
আদেল ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে জাতীয় পার্টির মনোনয়ন নিয়ে নীলফামারী-৪ আসনে মনোনয়নপত্র দাখিল করেন। পরে তিনি মহাজোটের প্রার্থী ঘোষিত হন। আদেল লাঙল প্রতীক নিয়ে ২ লাখ ৩৬ হাজার ৯শত ৩০ ভোট পেয়ে বিজয়ী হন।
রেজওয়ান আহাম্মদ তৌফিক
রেজওয়ান আহাম্মদ তৌফিক হলেন একজন বাংলাদেশী রাজনীতিবিদ ও জাতীয় সংসদ সদস্য। তিনি ২০১৪ সালে অনুষ্ঠিত দশম ও ২০১৮ সালে অনুষ্ঠিত একাদশ জাতীয় সংসদ নির্বাচনে কিশোরগঞ্জ-৪ আসন হতে সংসদ সদস্য নির্বাচিত হন। তিনি বাংলাদেশের সাবেক স্পিকার ও বর্তমান রাষ্ট্রপতি আব্দুল হামিদের পুত্র।
তৌফিকের পিতা আব্দুল হামিদ হলেন বাংলাদেশের সাবেক স্পিকার ও বর্তমান রাষ্ট্রপতি এবং মাতা রশিদা হামিদ মহিলা আওয়ামী লীগের নেত্রী। তার ছোট ভাই রাসেল আহমেদ তুহিন।
২০১৩ সালে কিশোরগঞ্জ-৪ আসনের সংসদ সদস্য আবদুল হামিদ রাষ্ট্রপতি নির্বাচিত হলে এই আসনে অনুষ্ঠিত উপ-নির্বাচনে বাংলাদেশ আওয়ামী লীগের প্রার্থী হিসেবে তৌফিক বিজয়ী হন। ২০১৩ সালের জুলাই মাসে তিনি তৎকালীন স্পিকার শিরীন শারমিন চৌধুরীর তত্ত্বাবধানে সংসদ সদস্য হিসেবে শপথ বাক্য পাঠ করেন। ২০১৪ সালে অনুষ্ঠিত দশম জাতীয় সংসদ নির্বাচনে তিনি বিনা প্রতিদ্বন্দ্বিতায় বিজয়ী হন। ২০১৮ সালে অনুষ্ঠিত একাদশ জাতীয় সংসদ নির্বাচনে তিনি ২৫৮,২২৩ ভোট পেয়ে বিজয়ী হয়ে সংসদ সদস্য নির্বাচিত হন।
আহমেদ ফিরোজ কবির
আহমেদ ফিরোজ কবির একজন বাংলাদেশি রাজনীতিবিদ ও একাদশ জাতীয় সংসদ সদস্য। আহমেদ ফিরোজ কবির পাবনা-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
আহমেদ ফিরোজ কবির পাবনা জেলা আওয়ামীলীগের সাংগঠনিক সম্পাদক, সাবেক উপজেলা পরিষদের চেয়াম্যান এবং সাবেক এমপি ও উপজেলা পরিষদের চেয়ারম্যান মরহুম আহমেদ তফিজ উদ্দিনের জোষ্ঠ্য পুত্র। তিন ভাইয়ের মধ্যে তিনি বড়।
রাজনৈতিক পরিবারে জন্ম হওয়ার কারণে ছোট বেলা থেকে রাজনীতির সাথে জড়িত ছিলেন ফিরোজ কবির। রাজশাহী কলেজ ও রাজশাহী বিশ্ববিদ্যালয়ে ফাইন্যান্স বিভাগে অধ্যায়ন কালে ছাত্রলীগের বিভিন্ন কর্মসূচীতে অংশগ্রহণ করেন। ঢাকা বিশ্ববিদ্যালয় থেকে স্নাতকোত্তর ডিগ্রী অর্জন করেন এবং পিতার সঙ্গে আওয়ামী লীগের রাজনীতিতে জড়িত হন। ১৯৯৮ সালে পিতার মৃত্যুর পর সুজানগর উপজেলা আওয়ামী লীগের সদস্য নির্বাচিত হন। বর্তমানে তিনি পাবনা জেলা আওয়ামী লীগের সাংগঠনিক সম্পাদক।
২০০৯ সালে তিনি সুজানগর উপজেলা পরিষদের নির্বাচনে আওয়ামী লীগের মনোনয়নে অংশগ্রহণ করে বিপুল ভোটে চেয়ারম্যান নির্বাচিত হন।
আবুল কালাম আব্দুল মোমেন
আবুল কালাম আব্দুল মোমেন (জন্ম ২৩ আগস্ট ১৯৪৭) বাংলাদেশের পররাষ্ট্র মন্ত্রী। একজন বাংলাদেশী অর্থনীতিবিদ এবং কূটনীতিবিদ। তিনি আগস্ট ২০০৯ থেকে অক্টোবর ২০১৫ পর্যন্ত জাতিসংঘে নিযুক্ত বাংলাদেশের স্থায়ী প্রতিনিধি হিসেবে দায়িত্ব পালন করেন।তিনি সিলেট-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
মোমেন ১৯৪৭ সালের ২৩শে আগস্ট বাংলাদেশের সিলেটে জন্মগ্রহণ করেন। তার পিতা আবু আহমদ আব্দুল হাফিজ ছিলেন সিলেট জেলা মুসলিম লীগের প্রতিষ্ঠাতা। তার মা সৈয়দা শাহার বানু ভাষা আন্দোলনের অন্যতম সংগঠক এবং সিলেটে নারী জাগরণের অগ্রদূত। তার ভাই আবুল মাল আব্দুল মুহিত বাংলাদেশের অর্থমন্ত্রী হিসেবে দায়িত্ব পালন করেছেন।
আব্দুল মোমেন ঢাকা বিশ্ববিদ্যালয় থেকে ১৯৬৯ সালে অর্থনীতিতে বি.এ এবং ১৯৭১ সালে উন্নয়ন অর্থনীতিতে এম.এ অর্জন করেন। তিনি ১৯৭৯ সালে হার্ভার্ড বিজনেস স্কুল থেকে এমবিএ পাস করেন। এরপর ১৯৭৬ সালে ঢাকার সেন্ট্রাল কলেজ থেকে আইনশাস্ত্রে এলএলবি অর্জন করেন। এরপর তিনি যুক্তরাষ্ট্রে তার লেখাপড়া চালিয়ে যান এবং নর্থইস্টার্ন বিশ্ববিদ্যালয়, বোস্টন, ম্যাসাচুসেটস থেকে ১৯৮৮ সালে অর্থনীতিতে পিএইচডি সম্পন্ন করেন।
তিনি একজন সরকারি চাকরিজীবী হিসেবে ১৯৭৩ থেকে ১৯৭৪ পর্যন্ত স্থানীয় সরকার, পল্লী উন্নয়ন ও সমবায় মন্ত্রীর ব্যক্তিগত সচিব এবং ১৯৭৪ থেকে ১৯৭৫ পর্যন্ত শিল্প ও বাণিজ্য এবং খনিজ সপম্পদ ও পেট্রোলিয়াম মন্ত্রীর ব্যক্তিগত সচিবের দায়িত্ব পালন করেন। হিসেবে দায়িত্ব পালন করেন।
তিনি মেরীম্যাক কলেজ, সালেম স্টেট কলেজ, নর্থইস্টার্ন বিশ্ববিদ্যালয়, ম্যাসাচুসেটস বিশ্ববিদ্যালয়, এবং হার্ভার্ড বিশ্ববিদ্যালয়ের কেনেডি স্কুল অফ গভর্নমেন্ট এ অর্থনীতি ও ব্যবসায় প্রশাসন পড়িয়েছেন।
১৯৯৮ সালে তিনি সৌদি ইন্ডাস্ট্রিয়াল ডেভেলপমেন্ট ফান্ড (এসআইডিএফ) এর অর্থনৈতিক উপদেষ্টা নির্বাচিত হন। ২০০৩ সালে রিয়াদ কম্পাউন্ড বোমাহামলার সময় তিনি সৌদি আরব ত্যাগ করে ম্যাসাচুসেটসে এ ফিরে আসেন। সেখানে তিনি ফ্রেমিংহ্যাম স্টেট কলেজের অর্থনীতি ও ব্যবসায় প্রশাসন বিভাগে পড়াতেন। ২০০৯ সালের আগস্ট মাসে নিউ ইয়র্কে জাতিসংঘে বাংলাদেশের স্থায়ী প্রতিনিধি নিযুক্ত হওয়ার আগ পর্যন্ত তিনি সেখানে শিক্ষকতা চালিয়ে যান।
২০১০ সালে তিনি ইউনিসেফ কার্যনির্বাহী পরিষদের আন্তর্জাতিক পর্যায়ে প্রেসিডেন্ট হিসেবে দায়িত্ব পালন করেন।
তিনি জাতিসংঘ সাধারণ পরিষদের ৬৭ তম অধিবেশনের ভাইস প্রেসিডেন্ট এবং ভারপ্রাপ্ত প্রেসিডেন্টের দায়িত্ব পালন করেন।
তিনি ২০১৪ সালে জাতিসংঘের দক্ষিণ-দক্ষিণ সহযোগিতা বিষয়ক উচ্চ পর্যায়ের কমিটির সভাপতি ছিলেন।
মোমেনের বড় ভাই আবুল মাল আবদুল মুহিত আর নির্বাচনে না দাঁড়ানোর ঘোষণা দিয়ে তাকে সিলেট-১ আসনে তার উত্তরসূরি হিসেবে দেখতে চাওয়ার ইচ্ছা পোষণ করেন। আব্দুল মোমেন ৩০ ডিসেম্বর, ২০১৮ তারিখে সিলেট ১ আসন থেকে জাতীয় সংসদ নির্বাচনে জয় লাভ করেন।
মাজহারুল হক প্রধান
মাজহারুল হক প্রধান একজন বাংলাদেশি রাজনীতিবিদ ও সংসদ সদস্য। তিনি পঞ্চগড়-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
মাজহারুল হক প্রধানের জন্ম পঞ্চগড় জেলায়। তিনি স্নাতকোত্তর পাশ করেছেন।
মাজহারুল হক প্রধান রাজনীতিতে সক্রিয় এবং ২য় বারের মতো সংসদ সদস্য নির্বাচিত হয়েছেন।
নাসির উদ্দিন (রাজনীতিবিদ)
নাসির উদ্দিন একজন বাংলাদেশি রাজনীতিবিদ ও একাদশ জাতীয় সংসদ সদস্য। নাসির উদ্দিন যশোর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
মুক্তিযোদ্ধা মেজর জেনারেল (অব) অধ্যাপক ডাক্তার নাসির উদ্দিন ১৯৫৫ সালে ১ জানুয়ারি যশোর জেলার ঝিকরগাছা উপজেলার ডহরমাগুরা গ্রামে জন্মগ্রহণ করেন।
নাসির উদ্দিন ১৯৬৯ সালে যশোর মুসলিম একাডেমি থেকে প্রথম বিভাগে এসএসসি, ১৯৭১ সালে যশোর সরকারী এমএম কলেজ থেকে প্রথম বিভাগে এইচএসসি পাস করেন। এরপর ১৯৮০ তে ময়মনসিংহ মেডিক্যাল কলেজ থেকে এমবিবিএস ও ১৯৯৬ সালে ন্যাশনাল ইনস্টিটিউট অব প্রিভেনটিভ ও সোশ্যাল মেডিসিন মহাখালী থেকে মাস্টার্স ইন পাবলিক হেলথে উত্তীর্ণ হন। একই প্রতিষ্ঠান থেকে ২০০৫ সালে এম ফিল ডিগ্রী অর্জন করেন।
ডাঃ নাসির উদ্দিন বর্তমানে ঝিকরগাছা উপজেলা আওয়ামী লীগের কার্যনির্বাহী সদস্য, বাংলাদেশ মুক্তিযোদ্ধা মহাজোট, বাংলাদেশ আওয়ামী সাংস্কৃতিক ফোরামের (আসাফো) উপদেষ্টাম-লীর সদস্য হিসেবে দায়িত্ব পালন করছেন।
১৯৭০ সালে যশোর সরকারী এমএম কলেজ ছাত্র সংসদে ছাত্রলীগ থেকে নির্বাচিত সদস্য ছিলেন ডাঃ নাসির উদ্দিন। ১৯৭৪ থেকে ১৯৮০ পর্যন্ত ময়মনসিংহ মেডিক্যাল কলেজের ছাত্র থাকাকালীন ছাত্রলীগের সক্রিয় কর্মী হিসেবে দায়িত্ব পালন করেন। যশোর সরকারী এমএম কলেজের ছাত্র থাকাবস্থায় বঙ্গবন্ধু শেখ মুজিবুর রহমানের ৭ মার্চের ভাষণে উদ্বুদ্ধ হয়ে মহান মুক্তিযুদ্ধে অংশগ্রহণ করেন। ৮নং সেক্টরের অধীনে চৌগাছা যুদ্ধে সক্রিয় অংশগ্রহণ করেন। বীরশ্রেষ্ঠ নূর মোহাম্মদের সঙ্গে একই এলাকায় যুদ্ধ করেন। মুক্তিযুদ্ধে বীরত্ব ও সাহসিকতার জন্য সমর পদক, জয় পদক, রণতারকা পদক পান।
মেজর জেনারেল (অব) নাসির উদ্দিন জাতিসংঘ শান্তিরক্ষা মিশনে শান্তিরক্ষী হিসেবে দায়িত্ব পালন করায় ইউএন পিস মেডেল সুদান ও ইউএন পিস মেডেল মোজাম্বিক পেয়েছিলেন। বর্ডার গার্ড বাংলাদেশে কর্মরত থাকাকালীন সাহসিকতা ও কৃতিত্বপূর্ণ অবদানের জন্য ২০১১ সালে প্রেসিডেন্ট বর্ডার গার্ড পদক লাভ করেন। বর্তমানে ঢাকার মার্কস মেডিক্যাল কলেজ ও হাসপাতালের প্রিন্সিপাল হিসেবে দায়িত্ব পালন করছেন।
স্টিগলারের নিয়োম
চিকাগো বিশ্বোবিদ্যালয়ের statistics শিক্ষক স্টিফেন স্টিগলার, ১৯৮০ সালে প্রোকাশিতো বোই "stigler's law of eponyms"-এ উপোরোক্ত বিষয়ে বিস্তারিতো বর্ণোনা দ্যান। তিনি রবার্ট মার্টন, হুবার্ট কেনেডি, মার্ক টোয়েন, কার্ল বোয়ের, বাবা জর্জ স্টিগলার etc.দের দ্বারা ওনুপ্রানিতো হয়ে এটি লেখেন। সবার অ্যাকই বক্তব্যো, কাজ করে এ, নাম হয় ওর।
মার্ক তোয়েন বোলেছেন, "টেলিগ্রাফ/টেলিফোন/বাষ্পো ইঞ্জিন/ফোনোগ্রাফ/ফোটোগ্রাফ বা যেকোনো দরকারি জিনিস আবিষ্কার কোরতে হাজার হাজার মানুষ পোরিশ্রম কোরলেও সবাই শুধু অ্যাকজোন কেই মোনে রাখে।"
রবার্ট কে মার্টন বোলেছেন, "eminent scientists (exএডিসন) get more credit than a comparatively unknown researcher, even if their work is similar, so that credit will usually be given to researchers who are already famous"।
হুবার্ট কেনেডি ১৯৭২ সালে বোলেছিলেন, "mathematical formulas-theorems are usually not named after their original discoverers"।
Everything of importance has been said before by somebody who did not discover it
ইসকন গুরু পরম্পরা
ইসকন গুরুকে এই ব্যবস্থায় শিষ্যদের সূচনা করার অনুমতি দেওয়া হয়েছে যা কৃষ্ণচেতনার জন্য আন্তর্জাতিক সংঘে ব্যবহৃত হচ্ছে; এই ইসকন গুরু পরম্পরাটির ১৯৬০-এর দশকের শুরু থেকেই বিরাট বিবর্তন ও সংস্কার ঘটেছে। গায়ত্রী মন্ত্রের সাধারণত ঐতিহ্যগত "পবিত্র সূত্র অনুষ্ঠান" হিসাবে উপনয়ন, সাধারণভাবে পরিচিত হিন্দু সংস্কার নামে, গৌড়ীয় বৈষ্ণব সম্প্রদায়ের পঞ্চরাত্রিক মন্ত্র দ্বারা পরিপূরক এবং প্রধান প্রাথমিক নামসংকীর্তন অনুষ্ঠান অনুসরণ করে, যাকে যথাক্রমে ব্রাহ্মণ দীক্ষা এবং হরিনাম দীক্ষা হিসাবে উল্লেখ করা হয়।
প্রদীপ
প্রদীপ শব্দের আভিধানিক অর্থ বাতি বা কূপি। প্রদীপ হলো মাটির তৈরি এক ধরণের গৃহস্থ সরঞ্জাম, যা অন্ধকার দূর করতে ব্যবহার করা হয় । প্রাচীনকালে আগুনের ব্যবহারের মাধ্যমে প্রদীপের প্রচলন হয়। এতে জ্বালানী হিসেবে খনিজ তেল এবং প্রাণীজ তেলের ব্যবহার করা হত। খনিজ তেলের মধ্যে কেরোসিন তেল অন্যতম । বিজ্ঞানের উন্নয়ন ও বৈদ্যুতিক বাতির ব্যাপক প্রচলনের ফলে এটি এখন আর দেখা যায়না বললেই চলে।
তাহিয়া কাজেম
তাহিয়া কাজেম () (১ মার্চ ১৯২০ – ২৫ মার্চ ১৯৯২) মিশরের ফার্স্ট লেডী ছিলেন ১৯৫৬ সালের ২৩ জুন থেকে ১৯৭০ সালের ২৮ সেপ্টেম্বর পর্যন্ত।